cyanic-selkie/wikianc huggingface dataset:
আব্দুল জলিল
রাজনৈতিক জীবন
১৯৯৩ সালে তাঁকে আওয়ামী লীগের প্রেসিডিয়াম সদস্য করা হয়। ২০০২ সাল পর্যন্ত তিনি এই দায়িত্ব পালন করেন। ১৯৯৬ জাতীয় সংসদ নির্বাচনে আওয়ামী লীগ বিজয়ী হলে ১৯৯৮ সালে তাঁকে টেকনোক্র্যাট কোটায় বাণিজ্য মন্ত্রীর দায়িত্ব দেওয়া হয়। ২০০১ এবং ২০০৮ এর জাতীয় সংসদ নির্বাচনে নওগাঁ সদর আসনের সংসদ সদস্য নির্বাচিত হন। ২০০২ সাল থেকে ২০০৯ সাল পর্যন্ত তিনি আওয়ামী লীগের সাধারণ সম্পাদক ছিলেন এবং মৃত্যুর আগ পর্যন্ত ছিলেন উপদেষ্টা পরিষদের সদস্য।
ট্রাম্পকার্ড
২০০৪ সালে আওয়ামী লীগের সাধারণ সম্পাদক আব্দুল জলিল ঘোষণা করেন যে ৩০ এপ্রিল তারিখের মধ্যে সরকারের পতন ঘটানো হবে। তাঁর হাতে ট্রাম্প কার্ড রয়েছে। এই ট্রাম্প কার্ড কী তা কখনো প্রকাশ করা হয় নি। এটি এখনো রহস্যাবৃত। তবে ৩০শে এপ্রিলে সরকারের পতন ঘটেনি। এই ট্রাম্পকার্ড তত্ত্বের জন্য আব্দুল জলিল দলের অভ্যন্তরে ও বাইরে সমালোচিত হন।
২০০৭-০৮ সালের ভূমিকা
২০০৭ সালে ক্ষমতা দখলের পর সেনাসমর্থিত তত্ত্ববধায়ক সরকার কিছু প্রশ্নযোগ্য সংস্কার-উদ্যোগ গ্রহণ করে। এর মধ্যে একটি ছিল “মাইনাস টু ফর্মুলা”, যার লক্ষ্য ছিল প্রধান দুই জননেত্রীর অপসারণের মাধ্যমে জাতির বিরাজনীতিকরণ। এই সময় আওয়ামী লীগের যারা সেনাসমর্থিত তত্ত্ববধায়ক সরকারের কার্যক্রমকে সমর্থন দেননি তাদের একজন আব্দুল জলিল। ফলে তাকে গ্রেফতার করা হয়। কারাগারে থাকার সময় তিনি একটি চিঠিতে দলীয় সভানেত্রী শেখ হাসিনাকে নিয়ে কটূক্তি করায় সমালোচনার মুখে পড়েন, ফলে তার রাজনৈতিক জীবনে ছন্দপতন ঘটতে শুরু করে। ২০০৯ সালে আওয়ামী লীগের কাউন্সিল অণুষ্ঠানের কয়েকদিন আগে তিনি সাধারণ সম্পাদকের পদ থেকে পদত্যাগ করেন। কাউন্সিলে তাকে উপদেষ্টা মন্ডলীর সদস্য করা হয়। ২০০৮-এর নির্বাচনে বিজয় লাভ করে আওয়ামী লীগ সরকার গঠন করলেও জ্যেষ্ঠ দলীয় নেতা আব্দুল জলিলকে মন্ত্রী সভায় নেয়া হয় নি। এই বঞ্চনার মনোঃকষ্ট নিয়েই তাকে মৃত্যুবধি সময় কাটাতে হয়েছে।
মৃত্যু
দীর্ঘ দিন যাবৎ তিনি কিডনির সমস্যায় এবং হৃদরোগে ভুগছিলেন। তার হৃৎপিণ্ডের তিন-তিনবার বাইপাস সার্জারি হয়েছিল। ২০১৩ খ্রীস্টাব্দের ফেব্রুয়ারিতে নওগাঁয় অবস্থানকালে তিনি অসুস্থ হয়ে পড়েন। তাকে ঢাকায় নেয়া হলে তিনি কিছুটা সুস্থ হন। ২৬ ফেব্রুয়ারি উন্নততর চিকিৎসার লক্ষ্যে তাকে সিঙ্গাপুরে মাউন্ট এলিজাবেথ হাসপাতালে নেওয়া হয়। ৪ মার্চ সোমবার তার হৃৎপিণ্ডে পুনর্বার অস্ত্রোপচার করা হয়, কিন্তু তিনি অস্ত্রোপচার করাতে চাচ্ছিলেন না। পাঁচ ঘণ্টা স্বায়ী অস্ত্রোপচার সফল হয়। তিনি জ্ঞান ফিরে কথা বলেছিলেন। কিন্তু বৃক্কে ডায়ালাইসিসজনিত জটিলতায় ৬ মার্চ ভোর থেকে তার শারীরিক অবস্থার অবনতি ঘটতে থাকে। তিনি সংজ্ঞাহীন হয়ে পড়েন। একপর্যায়ে কৃত্রিম শ্বাস-প্রশ্বাস দেয়া হয়। ঐ দিন সন্ধ্যায় বাংলাদেশ সময় সাড়ে ছয়টায় তিনি শেষ নিঃশ্বাস ত্যাগ করেন। এসময় তার বয়স হয়েছিল ৭৪ বৎসর। তাকে তার নিজ বাসভবন নওগাঁ জেলার সদর থানার চকপ্রান গ্রামে দাফন করা হয়।
দামান জেলা
দামান জেলা আফগানিস্তানের কান্দাহার প্রদেশের কেন্দ্রীয় অংশে অবস্থিত একটি জেলা। ভৌগোলিক অবস্থান অনুযায়ী জেলাটি পশ্চিমে পাঞ্জাই ও কান্দাহার জেলা, উত্তরে শাহ ওয়ালী কোট জেলা, উত্তরপূর্বের জাবুল প্রদেশ, পূর্ব সীমান্তে আর্ঘিস্তান এবং স্পিন বল্দাক জেলা এবং দক্ষিণে রেগ জেলা সীমানা ঘিরে রেখেছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৩০,৭০০ জন। জেলাটির কেন্দ্রীয় শহরের নাম দামান গ্রাম। হেলমান্দ ও আর্ঘান্দাব উপত্যকা কর্তৃপক্ষ কর্তৃক কৃষিকষেত্রে সেচব্যবস্থা পরিচালিত হয়ে থাকে।
দয়াময়ী দেবী মন্দির
দয়াময়ী দেবী মন্দির হল পটুয়াখালি জেলার গলাচিপা উপজেলা থেকে ২১ কিলোমিটার উত্তর-পূর্বে সুতাবাড়িয়া গ্রামে অবস্থিত দুইশ বছরের পুরানো দয়াময়ীদেবীর মন্দির। ১২০৮ বঙ্গাব্দে জমিদার ভবানী শঙ্কর সেন মন্দিরটি প্রতিষ্ঠা করেন।
ইতিহাস
জনশ্রুতি অনুযায়ী প্রায় ২০০ বছর পূর্বে একটি প্রাচীন বেল গাছের তলায় রাতের অন্ধকারে মাড়ি ফুঁড়ে দয়াময়ী দেবীর মূর্তি আবির্ভূত হয়। ঐ রাতেই জমিদার ভবানী শঙ্কর সেন স্বপ্নের মধ্যে দেবী মূর্তির আবাসস্থলে মন্দির প্রতিষ্ঠার আদেশ পান।
অপর এক জনশ্রুতি অনুযায়ী স্বপ্নে আদেশ পেয়ে জমিদান ভবানী পাশ্ববর্তী নদীতে সূর্যস্নান করতে গিয়ে ভাসমান অবস্থায় পাথরের তৈরি দয়াময়ী দেবীর মূর্তি খুঁজে পান। পরবর্তীতে ঐ মূর্তি উদ্ধার করে এনে মন্দির প্রতিষ্ঠা করে। মন্দিরের নাম দেওয়া হয় দয়াময়ী দেবী মন্দির।
এক সময় দয়াময়ীদেবী মন্দিরের মহিমায় আকৃষ্ট হয়ে দেশ-বিদেশ থেকে ভক্তবৃন্দ মন্দির প্রাঙ্গণে ছুটে আসতেন। প্রতি বছর মাঘ মাসে পুরো এক মাস মেলা বসত মন্দির এলাকায়। এ মেলা দয়াময়ী মেলা নামে পরিচিত। হাজার হাজার লোক সমবেত হতো দয়াময়ী মেলায়। বিভিন্ন এলাকা থেকে সাধু-সন্নাসীরা এসে ভীড় জমাত। সনাতন ধর্মীয় বিভিন্ন বই পত্রে দয়াময়ী দেবী মন্দির এবং দয়াময়ী মেলার বিবরণ রয়েছে। সময়ের ব্যবধানে ঐতিহ্যবাহী দয়াময়ী মেলা এখন মাত্র এক দিন অনুষ্ঠিত হয়; মাঘী সপ্তমীতে। মন্দিরের অনেক অংশই তেতুঁলিয়া নদীতে বিলীন হয়ে গেছে এবং হতে যাচ্ছে।
আকার
প্রায় তিন একর জমির ওপর প্রতিষ্ঠিত দয়াময়ীদেবী মন্দির। মূল মন্দিরের মেঝের ক্ষেত্রফল প্রায় ৩০০ বর্গফুট। মন্দিরের সামনেই ছাদ দেওয়া অবস্থায় বেশ বড় একটি ভবন রয়েছে, যা বিভিন্ন উৎসব এবং আচার-অনুষ্ঠানে ব্যবহৃত হত।
এর পশ্চিম পাশে রয়েছে পৃথক একটি শিব মন্দির। শিব মন্দিরের উপরিভাগ গম্বুজাকৃতির। দেবীমন্দিরের প্রধান ফটকের কাছেই রয়েছে প্রহরীদের থাকার জন্য নির্মিত আলাদা দুটি কক্ষ। মন্দিরের পূর্ব দিকে বড় একটি দীঘি রয়েছে। মন্দির স্থাপনের পর প্রতিষ্ঠাতা জমিদার ভবানী শঙ্কর সেন এ মন্দিরের নামে ১৫ একর জমি রেকর্ড করেছিলেন। সুষ্ঠু তদারকির অভাবে এ সম্পত্তির অধিকাংশ অনেক আগেই বেদখল হয়ে গেছে বলে জানাগেছে। এমনকি মন্দিরের বিশাল ভবনের ইট, পাথর, দরজা-জানালার মূল্যবান কাঠও লুটপাট হয়ে গেছে।
মঘিয়া ইউনিয়ন
মঘিয়া ইউনিয়ন বাংলাদেশের খুলনা বিভাগের বাগেরহাট জেলার কচুয়া উপজেলার একটি প্রশাসনিক এলাকা। এটি ২১.৬৮ কিমি২ (৮.৩৭ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৬,৪৪৪ জন।
শৈত্য প্রবাহ
ভূ-অবস্থানগত বিষয়াদি
যেসব বিষয়াদি শৈত্য প্রবাহে প্রভাব বিস্তার করে তার মধ্যে রয়েছে:
সিঙ্গাপুরে জাপানি দখলদারিত্ব
থাম্ব|১৯৪৫ সালে সিঙ্গাপুর থাম্ব|300x300পিক্সেল|জাপানি লেফটেন্যান্ট জেনারেল ইয়ামাশিতা'র (বসা, বাঁ থেকে তৃতীয়) কাছে ব্রিটিশ লেফটেন্যান্ট জেনারেল পার্সিভাল (ডান থেকে দ্বিতীয়তে বসা, ক্যামেরার দিকে পেছন ফিরে) কর্তৃক সিঙ্গাপুর সমর্পণ শোনান্‌ (ইংরেজি: Syonan; জাপানি: 昭南; হেপবার্ন: Shōnan), আনুষ্ঠানিকভাবে শোনান্‌তো (ইংরেজি: Syonanto; জাপানি: 昭南島; হেপবার্ন: Shōnan-tō) ছিল দ্বিতীয় বিশ্বযুদ্ধ চলাকালে সিঙ্গাপুরের নাম, যখন জাপান সাম্রাজ্য ব্রিটিশ সামরিক বাহিনীর পতন ও আত্মসমর্পণের পর, ১৫ ফেব্রুয়ারি ১৯৪২ তারিখে শহরটির দখল ও কর্তৃত্ব নিয়ে নেয়।
সিঙ্গাপুরের যুদ্ধে ব্রিটিশ, ভারতীয়, অস্ট্রেলীয়, এবং মালয়ী যৌথবাহিনীকে পরাজিত করে জাপানি সামরিক বাহিনী শহরটির দখল নেয়। সিঙ্গাপুর দখল পরবর্তীকালে জাপান, ব্রিটেন, এবং সিঙ্গাপুরসহ বেশ কয়েকটি দেশের ইতিহাসের একটি সন্ধিক্ষণ হয়ে দাঁড়ায়। সিঙ্গাপুরের নাম বদলে রাখা হয় শোনান্‌তো, যার অর্থ “দক্ষিণ দ্বীপের আলো” এবং একে বৃহত্তর পূর্ব এশিয়া সহ-সমৃদ্ধি বলয় (ইংরেজি: Greater East Asia Co-Prosperity Sphere; জাপানি: 大東亜共栄圏; হেপবার্ন: Dai Tōa Kyōeiken) এর অন্তর্ভুক্ত করা হয়।
১২ সেপ্টেম্বর ১৯৪৫ তারিখে তৎকালীন পৌর ভবনে (বর্তমানে সিটি হল) আনুষ্ঠানিক অস্ত্র সমর্পণের পর, সিঙ্গাপুর পুনরায় ব্রিটিশ ঔপনিবেশিক শাসনে প্রত্যাবর্তন করে। বিশ বছর পর ১৯৬৫ সালে সিঙ্গাপুর একটি সার্বভৌম নগর-রাষ্ট্রে পরিণত হয়। জাপানি শাসনের সেই অভিজ্ঞতা এখনো স্মরণ করা হয় পূর্ণাঙ্গ প্রতিরক্ষা দিবস পালনের মাধ্যমে, ১৯৪২ সালের ১৫ ফেব্রুয়ারি জাপানিদের কাছে ব্রিটিশদের আত্মসমর্পণের দিন পালিত হয় এই দিবস।
দখল–পূর্ব ঘটনাপ্রবাহ
মাত্র দুই মাসের কিছু বেশি সময়ের মালয় অভিযানে (Malayan Campaign) জাপানিরা গোটা মালয় দখল করে নিয়েছিল। দ্বীপটিতে আক্রমণের মাত্র এক সপ্তাহের মধ্যে ১৫ ফেব্রুয়ারি ১৯৪২ তারিখে, সিঙ্গাপুরকে প্রতিরক্ষাকারী বাহিনী আত্মসমর্পণ করে। ব্রিটিশ প্রধানমন্ত্রী উইনস্টন চার্চিল সিঙ্গাপুরের পতনকে “ভয়াবহ বিপর্যয় এবং ব্রিটিশ ইতিহাসে আত্মসমর্পণের সর্ববৃহৎ নজির” বলে আখ্যা দেন।
গণ–আতঙ্কের সময়
কেম্পেইতাই (জাপানি সামরিক পুলিশ), যা ছিল সিঙ্গাপুরের প্রধান দখলদার বাহিনী, তারা সাধারণ জনতার ওপর নানাবিধ নৃশংসতা চালায়। তারা “সুক চিং” নামক একটি ব্যবস্থা চালু করে, চীনা ভাষায় যার অর্থ “পরিশোধনের মাধ্যমে পবিত্রকরণ” (purging through purification)। এটা ছিল বিশেষত তাদের জন্য যারা জাতিগতভাবে চীনা, জাপান সাম্রাজ্যের জন্য যাদের শত্রুভাবাপন্ন বলে গণ্য করা হত (স্থানীয় জনসংখ্যার জাপান–বিরোধী উপাদান)। সুক চিং গণহত্যায় সিঙ্গাপুরসহ প্রতিবেশি মালয়ে ২৫,০০০ থেকে ৫৫,০০০ চীনা বংশোদ্ভূত মানুষ প্রাণ হারায়। এই ভুক্তভোগীদের অধিকাংশই ছিল পুরুষ, যাদের বয়স ছিল ১৮ থেকে ৫০ এর মধ্যে। তাদেরকে একত্র করে দ্বীপের কোন দূরবর্তী, জনশূন্য স্থানে যেমন – চাঙি সৈকত (Changi Beach), পাঙ্গল পয়েন্ট (Punggol Point), এবং সিগ্‌ল্যাপ (Siglap) এ নিয়ে যাওয়া হত এবং মেশিন গান ও রাইফেল দিয়ে ধারাক্রমে গুলি করে হত্যা করা হত।
এছাড়াও, কেম্পেইতাই-রা গোটা দ্বীপজুড়ে স্থানীয় গুপ্তচরের নেটওয়ার্ক তৈরি করেছিল, সন্দেহভাজন জাপানি–বিরোধী লোকজন শনাক্ত করার জন্য। এই সব চরদের কেম্পেইতাই গণ ভালো অর্থকড়ি দিত এবং দখলদারি বাহিনীর কাছে এদের বিশ্বস্ততা নিয়ে কোন সন্দেহ ছিল না বলে, গ্রেপ্তার হওয়ার কোন ভয়ও তাদের ছিল না। এই চরেরা কেম্পেইতাই শনাক্তকরণ কেন্দ্রগুলোতে কাজ করত, যেখানে জাপানিরা শাস্তি দেওয়ার জন্য সন্দেহভাজন জাপানি–বিরোধীদের খুঁজে বের করার চেষ্টা করত। জাপানি সৈন্য এবং কেম্পেইতাইরা প্রায়শই রাস্তাঘাটে টহল দিত এবং তাদের দেখলে সাধারণ মানুষজনকে ঝুঁকে সম্মান দেখাতে হত। যারা এমনটা করতে ব্যর্থ হত, তাদের চড়–থাপ্পড়, সাজা, মারধর এবং এমনকি কাউকে কাউকে হাজতে ঢোকানো বা মৃত্যুদণ্ড পর্যন্ত দেওয়া হত।
অন্যান্য পরিবর্তন
পশ্চিমা প্রভাবকে নিরুৎসাহিত করা, দখলদারিত্বের একদম গোড়া থেকেই যেটা জাপানিদের অভিপ্রায় ছিল, সেজন্য তারা বিদ্যালয় ও শিক্ষা প্রতিষ্ঠান স্থাপন করে, এবং স্থানীয় লোকজনকে তাদের ভাষা (জাপানি) শিখতে চাপ প্রয়োগ করে। পাঠ্যপুস্তক ও ভাষা নির্দেশিকাসমূহ কেবল জাপানি ভাষায় ছাপানো হত এবং বেতার ও চলচ্চিত্র সম্প্রচার ও প্রদর্শন করা হত জাপানি ভাষায়। প্রত্যহ সকালে, বিদ্যালয়গামী শিশুদের জাপানের দিকে মুখ করে দাঁড়িয়ে (সিঙ্গাপুর থেকে যা ছিল উত্তর–পূর্ব দিকে) জাপানের জাতীয় সংগীত (“কিমিগায়ো”) গাইতে হত। সিঙ্গাপুরের সর্বত্র জাপানি প্রচারণা ব্যানার আর পোস্টারে ছেয়ে গিয়েছিল, সেই সাথে জাপানের উদীয়মান সূর্যবিশিষ্ট পতাকা উত্তোলন এবং অনেক গুরুত্বপূর্ণ দালান থেকে ঝোলানো থাকত।
মৌলিক চাহিদার অপ্রতুলতা
বেসামরিক জনতার মধ্যে বণ্টিত সামগ্রীর পরিমাণ সীমিত করার উদ্দেশ্যে জাপানিরা রেশন কার্ড চালু করে, যা “শান্তির জীবনের সনদপত্র” নামেও পরিচিত ছিল। প্রতি মাসে প্রাপ্তবয়স্ক এবং শিশুরা জনপ্রতি যথাক্রমে ৫ কেজি (১১ পাউন্ড) এবং ২ কেজি (৪.৪ পাউন্ড) করে চাল কিনতে পারতো। যুদ্ধের অগ্রগতির সাথে সাথে প্রাপ্তবয়স্কদের জন্য বরাদ্দ চালের পরিমাণ ২৫ শতাংশ কমিয়ে দেওয়া হয়, কেননা চালের অপ্রতুল সরবরাহ জাপানি সেনাদের খাবারের যোগান হিসেবে পাঠিয়ে দেওয়া হত।
দখলদারিত্বের সময়কালে, জাপানিরা “কলা টাকা” (Banana Money; এইসব নোটের গায়ে কলা গাছের ছবি ছাপানো থাকত বলে এমন নাম দেওয়া হয়) নামক এক ধরনের অর্থমুদ্রার প্রচলন করে কেননা ব্রিটিশদের স্ট্রেইট মুদ্রা (Straits Currency) ক্রমেই বিরল হয়ে আসছিল এবং ১৯৪২ সালে জাপানিরা আসার পর এক সময় বিলুপ্ত হয়ে যায়। তারা সরকার নিয়ন্ত্রিত অর্থনীতি’র (Command Economy) কিছু কিছু অনুষঙ্গ প্রবর্তন করে যেখানে জিনিসপত্রের চাহিদা ও যোগানের ওপর বিধিনিষেধ আরোপ করা হয়। এর ফলে একটি জনপ্রিয় কালোবাজার সৃষ্টি হয় যেখান থেকে স্থানীয়রা প্রধান কিছু অত্যাবশ্যকীয় সামগ্রী যেমন– চাল, মাংস এবং ওষুধ কিনতো। উচ্চ মুদ্রাস্ফীতির কারণে “কলা টাকা” ভুগতে শুরু করে এবং এর মান খুব দ্রুত নিম্নমুখী হতে থাকে, কেননা দখলদার কর্তৃপক্ষ প্রয়োজনমাফিক শুধু টাকা ছাপিয়ে যেত; এর ফলস্বরূপ কালোবাজারে স্ট্রেইট মুদ্রা অধিক প্রচলিত ছিল।
খাদ্যের প্রাপ্যতা ও মান– উভয়েরই ভীষণ অবনতি ঘটে। মিষ্টি আলু (Sweet Potato), ট্যাপিওকা এবং রাঙা আলু (Yam) সিঙ্গাপুরিদের প্রধান খাদ্য হয়ে ওঠে, কারণ এগুলো চালের চেয়ে সস্তা ছিল এবং অল্প সময়ে, সহজে বাড়ির পেছনের উঠানে ফলানো সম্ভব ছিল। সেগুলো থেকে মিষ্টান্নসহ দিনের তিন বেলার জন্য নানা পদের খাবার তৈরি করা যেত। এসব খাবার ক্ষুধা নিবারণের জন্য সহায়ক ছিল বটে কিন্তু পুষ্টিগুণ ছিল সীমিত। একঘেয়েমি দূর করার জন্য মিষ্টি আলু, ট্যাপিওকা এবং রাঙা আলু’র সাথে অন্য কিছু মিশিয়ে নিয়মিত নতুন নতুন ধরনের খাবার উদ্ভাবন করা হত। ব্রিটিশ ঔপনিবেশিক এবং জাপানি দখলদার কর্তৃপক্ষ উভয়ই, নিজেদের অল্প পরিমাণ জমি থাকলেও, সেখানে নিজেদের খাদ্য নিজেদেরকেই উৎপাদনের প্রতি স্থানীয় জনগণকে উৎসাহিত করত। এই উৎসাহ এবং উৎপাদন অনেকটা দ্বিতীয় বিশ্বযুদ্ধ চলাকালে পশ্চিমা দেশগুলোর (প্রধানত ইউরোপে) “বিজয় উদ্যান” (Victory Gardens) এর মত, যেহেতু তখন খাদ্য সরবরাহে ঘাটতি ছিল। কলমি শাক (Ipomoea aquatica) সহ অন্যান্য শাকসবজি, যেগুলো জলাধারের আশেপাশে মোটামুটি সহজেই ফলানো যেত, সেগুলো বেশ জনপ্রিয় খাদ্যশস্যে পরিণত হয়।
শিক্ষা
সিঙ্গাপুর দখলের পর, মালয়, চীনা, ভারতীয় এবং ইউরেশীয়দের জাপানি ভাষায় দীক্ষিত করার জন্য, জাপানিরা শোনান জাপানি বিদ্যালয় (昭南日本学園, Shōnan Nihon Gakuen) প্রতিষ্ঠা করে। আন্ডার অ্যান ইম্পেরিয়াল সান : জাপানিজ কলোনিয়াল লিটারেচার অফ তাইওয়ান অ্যান্ড দ্য সাউথ গ্রন্থের রচয়িতা ফেই ইউয়ান ক্লিম্যান (Faye Yuan Kleeman) এর ভাষ্যমতে, দক্ষিণ–পূর্ব এশিয়ায় এমন বিদ্যালয়গুলোর মধ্যে এটিই ছিল সফলতম। দখলের সময়কালেই জাপানিরা শোনান ফার্স্ট পিপলস্‌ স্কুল নামে আরেকটি বিদ্যালয় চালু করে।
মিত্রবাহিনীর অভিযানসমূহ
ফোর্স ১৩৬ এর লিম বো সেং আরেকটি অপারেশন পরিচালনা করেন, যার সাংকেতিক নাম ছিল গুস্তাভুস (Gustavus)। তিনি চীন ও ভারত থেকে নিবিড় সামরিক গোয়েন্দা অভিযানের মাধ্যমে শতাধিক গুপ্তচর সংগ্রহ করেন এবং তাদের প্রশিক্ষণ দেন। তিনি ১৯৪২ সালে স্পেশাল অপারেশন্স এক্সেকিউটিভ (SOE) এর ক্যাপ্টেন জন ডেভিস এর সাথে মিলে ফোর্স ১৩৬ নামক একটি চীনা–ব্রিটিশ গেরিলা টাস্কফোর্স গঠন করেন। অপারেশন গুস্তাভুস এর লক্ষ্য ছিল মালয় ও সিঙ্গাপুরজুড়ে গুপ্তচরবৃত্তির নেটওয়ার্ক প্রতিষ্ঠা ও জাপানিদের ক্রিয়াকলাপ সম্পর্কে তথ্য সংগ্রহ করা, এবং এর মাধ্যমে জাপানিদের কাছ থেকে সিঙ্গাপুর পুনর্দখলের উদ্দেশ্যে ব্রিটিশদের পরিকল্পিত অপারেশন জিপার – এ সহায়তা করা। যুদ্ধ শেষে ফোর্স ১৩৬ ভেঙে দেওয়া হয়।
আগস্ট ১৯৪৫ এ, সিঙ্গাপুর পোতাশ্রয়ে অনুপ্রবেশ করে, নাছোড় মাইন (limpet mine) দ্বারা জাপানি যুদ্ধজাহাজ তাকাও (Takao) এবং মিয়োকো’র (Myōkō) ক্ষতিসাধন করার লক্ষ্যে, যুক্তরাজ্যের রাজকীয় নৌবাহিনীর দুটি XE–শ্রেণির ক্ষুদ্র ডুবোজাহাজ, অপারেশন স্ট্রাগল – এ অংশ নেয়। তারা তাকাও এর ব্যাপক ক্ষতিসাধন করে, যার জন্য লেফটেন্যান্ট ইয়ান এডওয়ার্ড ফ্রেজার ভিক্টোরিয়া ক্রস (ব্রিটেনের সর্বোচ্চ সামরিক সম্মান) অর্জন করেন। নভেম্বর ১৯৪৪ থেকে মে ১৯৪৫ পর্যন্ত ব্রিটিশ ও আমেরিকান দূর-পাল্লার বোমারু বিমানের লক্ষ্যবস্তু ছিল সিঙ্গাপুর।
নভেম্বর ১৯৪৪ থেকে মে ১৯৪৫ এর মধ্যবর্তী সময়ে, সিঙ্গাপুরের নৌঘাঁটি ও বন্দরগুলো আমেরিকান বিমান ইউনিট কর্তৃক এগার বার বোমা হামলার শিকার হয়। এই হামলাগুলোতে তাদের লক্ষ্যবস্তুর কিছু ক্ষয়ক্ষতি হলেও অনেক বেসামরিক লোক নিহত হয়। তবে অধিকাংশ সিঙ্গাপুরিরা এই হামলাকে স্বাগত জানিয়েছিল, কেননা সেগুলোকে তারা জাপানি শাসন থেকে সিঙ্গাপুরের মুক্তির বার্তা হিসেবে দেখত।
দখলদারিত্বের সমাপ্তি
ডান|থাম্ব|১২ সেপ্টেম্বর ১৯৪৫ তারিখে আত্মসমর্পণ অনুষ্ঠানের পর, জাপানি প্রতিনিধদল সিঙ্গাপুর পৌরভবন ত্যাগ করছে। ডান|থাম্ব|উল্লসিত জনতা ব্রিটিশ বাহিনীর প্রত্যাবর্তনকে স্বাগত জানাচ্ছে (৫ সেপ্টেম্বর ১৯৪৫)। ডান|থাম্ব|পুনর্দখল বাহিনীর অংশ হিসেবে অবতরণের পর, ৫ম ভারতীয় ডিভিশন রাস্তা দিয়ে যাচ্ছে। ৬ আগস্ট ১৯৪৫ তারিখে, যুক্তরাষ্ট্র জাপানের হিরোশিমা শহরে একটি আণবিক বোমা হামলা চালায়। ১৬ ঘণ্টা পর, আমেরিকান প্রেসিডেন্ট হ্যারি এস. ট্রুম্যান জাপানকে আবারও আত্মসমর্পণের আহ্বান করেন, নয়তো “আকাশ থেকে এমন ধ্বংসের বর্ষণ অবশ্যম্ভাবী, যা এই পৃথিবী আগে কখনোই দেখেনি”– এই বলে হুঁশিয়ারি জানান।
৮ আগস্ট ১৯৪৫ তারিখে, সোভিয়েত ইউনিয়ন সাম্রাজ্যবাদী জাপানের পুতুল–রাষ্ট্র মাঞ্চুকুও (Manchukuo) এর বিরুদ্ধে যুদ্ধ ঘোষণা করে এবং ৯ আগস্ট সেখানে আক্রমণ করে। পরে ঐ একই দিনে, যুক্তরাষ্ট্র জাপানের নাগাসাকি শহরে আরেকটি আণবিক বোমা বর্ষণ করে।
এই ঘটনাগুলোর পর, জাপানের সম্রাট হিরোহিতো হস্তক্ষেপ করেন এবং যুদ্ধ-নির্দেশনা বিষয়ক সর্বোচ্চ পরিষদকে, যুদ্ধ সমাপ্ত করার উদ্দেশ্যে মিত্রবাহিনীর দেওয়া পট্‌সডাম ঘোষণা’র শর্তাবলি মেনে নিতে আদেশ করেন। আরও বেশ কয়েক দিন ধরে পর্দার আড়ালে চলা আলাপ–আলোচনা আর একটি ব্যর্থ অভ্যুত্থানের পর, ১৫ আগস্ট সমগ্র সাম্রাজ্যজুড়ে সম্রাট হিরোহিতো পূর্বে ধারণকৃত একটি বেতার ভাষণ দেন। জুয়েল ভয়েস ব্রডকাস্ট (玉音放送 ; Gyokuon-hōsō) নামক ঐ বেতার ভাষণে তিনি মিত্রবাহিনীর কাছে জাপানের আত্মসমর্পণের ঘোষণা দেন।
২ সেপ্টেম্বর ১৯৪৫ তারিখে, যুক্তরাষ্ট্রের নৌবাহিনীর রণতরী ইউএসএস মিজৌরিতে আত্মসমর্পণ অনুষ্ঠান অনুষ্ঠিত হয়। এতে জাপান সরকারের কর্মকর্তাবৃন্দ জাপানি সরঞ্জাম আত্মসমর্পণের দলিলে স্বাক্ষর করেন, এবং এর মাধ্যমে সকল বৈরিতার অবসান ঘটে।
১২ সেপ্টেম্বর ১৯৪৫ তারিখে, সিঙ্গাপুর পৌরভবনে একটি সরঞ্জাম আত্মসমর্পণ চুক্তি স্বাক্ষরিত হয়। এরপর পাদাঙে (Padang) কুচকাওয়াজ সহকারে বিজয় উদযাপিত হয়। জেনারেল হিসাইচি তেরাউচি’র পক্ষ হতে আগত জেনারেল সেইশিরো ইতাগাকি’র কাছ থেকে জাপানি বাহিনীর আনুষ্ঠানিক আত্মসমর্পণ গ্রহণ করতে, দক্ষিণ–পূর্ব এশিয়া কমান্ডে মিত্রবাহিনীর সুপ্রিম কমান্ডার (Supreme Allied Commander) লর্ড লুই মাউন্টব্যাটেন সিঙ্গাপুরে আসেন। আত্মসমর্পণকৃত জাপানি ফৌজকে নিরাপত্তা বাহিনী হিসেবে ব্যবহার করে, একটি ব্রিটিশ সামরিক প্রশাসন গঠিত হয়েছিল, যা মার্চ ১৯৪৬ পর্যন্ত দ্বীপের তত্ত্বাবধানে ছিল।
দখলদারিত্বের অবসানের সাথে সাথেই কলা টাকা মূল্যহীন হয়ে পড়ে।
স্মৃতিসৌধসমূহ
জাপানি দখলদারিত্বের স্মৃতিকে বাঁচিয়ে রাখতে এবং ভবিষ্যত প্রজন্মের এর শিক্ষা তুলে ধরতে, সিঙ্গাপুর সরকার বেশ কয়েকটি স্মৃতিসৌধ নির্মাণ করেছে, যার কয়েকটি প্রাক্তন গণহত্যা-ভূমিগুলোতে অবস্থিত।
বেসামরিক যুদ্ধ স্মৃতিস্তম্ভ (Civil War Memorial)
থাম্ব|বিচ রোডে যুদ্ধ স্মৃতি উদ্যানে অবস্থিত বেসামরিক যুদ্ধ স্মৃতিস্তম্ভ। চারটি স্তম্ভ দ্বারা সিঙ্গাপুর অধিবাসী চারটি প্রধান জাতি: চীনা, মালয়, ভারতীয় এবং ইউরেশীয়দের প্রতীকীভাবে উপস্থাপন করা হয়েছে। বিচ রোডের যুদ্ধ স্মৃতি উদ্যানে (Singapore Chinese Chamber of Commerce and Industry) এর ব্যবস্থাপনায় পরিচালিত বেসামরিক যুদ্ধ স্মৃতিস্তম্ভটি অবস্থিত। ৬১ মিটার উচ্চতার, চারটি সাদা কংক্রিট স্তম্ভ নিয়ে গঠিত এই স্মৃতিস্তম্ভটি দ্বারা যুদ্ধে নিহত সকল বর্ণের বেসামরিক জনগণের স্মৃতির প্রতি শ্রদ্ধা জানানো হয়েছে। ষাটের দশকে শুরুর দিকে, পুনঃনগরায়নের ধুম পড়লে সমগ্র সিঙ্গাপুরজুড়ে সহস্রাধিক দেহাবশেষ আবিষ্কৃত হয়। এরপরই এই সৌধটি নির্মাণ করা হয়। ১৯৬৭ সালে জাপানি দখলদারিত্বের রজতজয়ন্তীতে, সিঙ্গাপুরের প্রথম প্রধানমন্ত্রী লি কুয়ান ইউ (Lee Kuan Yew) এই স্মৃতিস্তম্ভটি আনুষ্ঠানিকভাবে উদ্বোধন করেন। ১৯৬৬ সালের অক্টোবরে, জাপানি সরকার কর্তৃক ‘রক্ত ঋণ’ এর ক্ষতিপূরণ হিসেবে সিঙ্গাপুরকে দেওয়া ৫০ মিলিয়ন মার্কিন ডলারের একটি অংশ ব্যয় করে এটি নির্মিত হয়। এর উন্মোচন অনুষ্ঠানে প্রধানমন্ত্রী লি বলেন: "আমরা এখানে সমবেত হয়েছি সেই সব নারী–পুরুষকে স্মরণ করতে যারা ইতিহাসের এক আগুনে দুর্ভাগ্যজনকভাবে বলি হয়েছেন…আজ যদি আমরা অতীতের এই শিক্ষাগুলো মনে রাখি, নিজেদের ভবিষ্যতকে নিরাপদ করতে নিজেদের সংকল্প ও প্রতিজ্ঞাকে আরও মজবুত করি, তাহলেই যে নারী–পুরুষদের জন্য আজ আমরা শোকাহত, তাদের মৃত্যু বৃথা যাবে না।"
প্রতি বছর ১৫ ফেব্রুয়ারি এই স্মৃতিস্তম্ভে স্মারক কর্মসূচি (জনগণের জন্য উন্মুক্ত) পালন করা হয়।
সুক চিং সেন্টার স্মৃতিসৌধ
এই স্মৃতিস্তম্ভটি চায়নাটাউনের হং লিম কমপ্লেক্সের ভেতরে অবস্থিত। স্মৃতিসৌধের গায়ে খোদাই করে লেখা আছে: এই স্থানটি ছিল জাপানি সামরিক পুলিশের অস্থায়ী নিবন্ধন কেন্দ্র, কেম্পেইতাই, যেখানে ‘জাপানি–বিরোধী’ চীনাদের শনাক্ত করা হত।
১৮ ফেব্রুয়ারি ১৯৪২ সালে, সিঙ্গাপুর দখলের তিন দিন পর, কেম্পেইতাই মাসব্যাপী সুক চিং নামক একটি ‘জাপানি–বিরোধী অনুষঙ্গ’ শুদ্ধিকরণ কর্মসূচি গ্রহণ করে। কেম্পেইতাই কর্তৃক জিজ্ঞাসাবাদ ও শনাক্তকরণের উদ্দেশ্যে, ১৮ থেকে ৫০ বছর বয়সী সকল চীনা পুরুষদের, এবং কোন কোন ক্ষেত্রে নারী ও শিশুদেরকেও, এসব অস্থায়ী কেন্দ্রে হাজিরা দেওয়ার নির্দেশ জারি করা হয়।
যারা এসব যথেচ্ছ শনাক্তকরণ প্রক্রিয়া উতরে যেত, তাদের মুখমণ্ডল, বাহু কিংবা পোশাকে ‘পরীক্ষিত’ ছাপ দিয়ে ছেড়ে দেওয়া হত। বাকিরা, যাদের ভাগ্য অতটা সুপ্রসন্ন ছিল না, তাদের সিঙ্গাপুরের উপান্তে নিয়ে গিয়ে তথাকথিত জাপানি–বিরোধী কার্যকলাপের দায়ে মৃত্যুদণ্ড কার্যকর করা হত। আনুমানিক দশ হাজারেরও বেশি লোক এভাবে প্রাণ হারান।
যাদেরকে নিষ্কৃতি দেওয়া হয়েছিল, সুক চিং এর যাচাইকরণ তাদের কাছে জাপানি দখলদারিত্বের নিকৃষ্টতম স্মৃতিগুলোর মধ্যে অন্যতম হয়ে ছিল।
— জাতীয় ঐতিহ্য বোর্ড.
চাঙি সৈকতের গণহত্যা স্মৃতিসৌধ
এই স্মৃতিসৌধটির অবস্থান সিঙ্গাপুরের পূর্বাংশে চাঙি সৈকত উদ্যানে (ক্যাম্প সাইট ২ এর কাছে)। এই সৌধের খোদাই করা রয়েছে: ৬৬ জন বেসামরিক পুরুষ জাপানি হোজো কেম্পেই (সহায়ক সামরিক পুলিশ) কর্তৃক নিহত হন, চাঙি সৈকতের এই স্থানে পানির ধারে, ২০ ফেব্রুয়ারি ১৯৪২ তারিখে। তারা ছিলেন দশ সহস্রাধিক সেইসব মানুষের অন্তর্ভুক্ত, যারা ১৮ ফেব্রুয়ারি থেকে ৪ মার্চ ১৯৪২ তারিখের মধ্যে, জাপানিদের সুক চিং অপারেশনের শুদ্ধিকরণের সময়, সিঙ্গাপুরের চীনা জনসংখ্যার মধ্যে জাপানি–বিরোধী বেসামরিক লোক সন্দেহে প্রাণ হারিয়েছিলেন। এখান থেকে কয়েকশ’ মিটার দক্ষিণে, তানাহ্‌ মেরাহ্‌ বেসার সৈকতটি (বর্তমানে সিঙ্গাপুর চাঙি বিমানবন্দরের রানওয়ে’র অন্তর্গত) ছিল সর্বাধিক ব্যবহৃত গণহত্যা–ভূমিগুলোর মধ্যে অন্যতম, যেখানে এক হাজারেরও অনেক বেশি চীনা যুবক ও পুরুষগণ প্রাণ হারিয়েছিলেন। — জাতীয় ঐতিহ্য বোর্ড
পাঙ্গল সৈকতের গণহত্যা স্মৃতিসৌধ
থাম্ব|চায়নাটাউনের হং লিম কমপ্লেক্সে অবস্থিত সুক চিং সেন্টার স্মৃতিসৌধ এই সৌধটি উত্তর–পূর্ব সিঙ্গাপুরের পাঙ্গল সড়কে অবস্থিত। এই স্মৃতিসৌধের খোদাই করে লেখা আছে: ২৩ ফেব্রুয়ারি ১৯৪২ খ্রিস্টাব্দে, ৩০০–৪০০ বেসামরিক চীনা লোক পাঙ্গল সৈকতের ধারে হোজো কেম্পেই (সহায়ক সামরিক পুলিশ) এর ফায়ারিং স্কোয়াড কর্তৃক নিহত হন। তারা ছিলেন দশ সহস্রাধিক সেইসব মানুষের অন্তর্ভুক্ত, যারা ১৮ ফেব্রুয়ারি থেকে ৪ মার্চ ১৯৪২ তারিখের মধ্যে, জাপানিদের সুক চিং অপারেশনের শুদ্ধিকরণের সময়, সিঙ্গাপুরের চীনা জনসংখ্যার মধ্যে জাপানি–বিরোধী বেসামরিক লোক সন্দেহে প্রাণ হারিয়েছিলেন। এই সৈকতে যারা প্রাণ হারিয়েছিলেন, তাদের মধ্যে ছিলেন ১,০০০ জন চীনা পুরুষ, যাদেরকে জাপানি সৈন্যরা আপার সেরাঙ্গুন সড়ক এলাকার চীনা সম্প্রদায়ের বাড়ি বাড়ি তল্লাশি চালিয়ে ধরে এনে জড়ো করেছিল। — জাতীয় ঐতিহ্য বোর্ড
পল ইন্স
পল এমারসন কার্লাইল ইন্স (জন্ম ২১ অক্টোবর ১৯৬৭ ইলফোর্ড, লন্ডন) একজন ফুটবলার যিনি ম্যানচেস্টার ইউনাইটেড দলের হয়ে অসংখ্য ম্যাচ খেলেছেন এবং ইংল্যান্ড জাতীয় দলের নেতৃত্ব দেয়া প্রথম কৃষ্ণাঙ্গ খেলোয়াড়। তিনি সাতটি ইংরেজ ক্লাব ও একটি ইউরোপীয় ক্লাবে ইন্টার মিলান খেলেছেন। বর্তমানে তিনি মিল্টন কেনেস ডন্স ফুটবল ক্লাব দলের ম্যানেজার।
বড়থলি ইউনিয়ন
বড়থলি বাংলাদেশের রাঙ্গামাটি জেলার অন্তর্গত বিলাইছড়ি উপজেলার একটি ইউনিয়ন।
জনসংখ্যা
প্রতিষ্ঠাকালীন সময়ের তথ্য অনুযায়ী বড়থলি ইউনিয়নের লোকসংখ্যা ২,৯৪৫ জন।
অবস্থান ও সীমানা
বিলাইছড়ি উপজেলার সর্ব-দক্ষিণে বড়থলি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের উত্তরে ফারুয়া ইউনিয়ন; দক্ষিণ-পশ্চিমে বান্দরবান জেলার রোয়াংছড়ি উপজেলার আলেক্ষ্যং ইউনিয়ন, রোয়াংছড়ি সদর ইউনিয়ন, রুমা উপজেলার পাইন্দু ইউনিয়ন, রুমা সদর ইউনিয়ন, রেমাক্রীপ্রাংসা ইউনিয়ন, থানচি উপজেলার বলিপাড়া ইউনিয়ন ও থানচি সদর ইউনিয়ন এবং পূর্বে মিয়ানমারের চিন রাজ্য ও ভারতের মিজোরাম প্রদেশ অবস্থিত।
ইতিহাস
২০১৩ সালের ৪ নভেম্বর বিলাইছড়ি উপজেলাধীন ৩নং ফারুয়া ইউনিয়নে ৮নং ও ৯নং ওয়ার্ড নিয়ে বড়থলি ইউনিয়ন পরিষদ গঠন করা হয়।
প্রশাসনিক কাঠামো
বড়থলি ইউনিয়ন বিলাইছড়ি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম বিলাইছড়ি থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এ ইউনিয়নের গ্রামগুলো হল:
শিক্ষা ব্যবস্থা
বড়থলি ইউনিয়নের সাক্ষরতার হার ১৫%। এ ইউনিয়নে ১টি প্রাথমিক বিদ্যালয় রয়েছে।
যোগাযোগ ব্যবস্থা
বিলাইছড়ি উপজেলার দুর্গম এলাকা ভারত ও মিয়ানমার সীমান্তবর্তী বড়থলি ইউনিয়ন। উপজেলা সদর থেকে এ ইউনিয়নে যোগাযোগের একমাত্র মাধ্যম ইঞ্জিন চালিত নৌকা অথবা পায়ে হেঁটে। এছাড়া বান্দরবান জেলার রুমা উপজেলা থেকেও পায়ে হেঁটে এ ইউনিয়নে আসা যায়।
খাল ও নদী
বড়থলি ইউনিয়নের মধ্য দিয়ে প্রবাহিত হচ্ছে রাইংখ্যং নদী।
নুক্লাভি
নুক্লাভি অথবা   নুকাল্ভি হচ্ছে অরকেডিও পুরাণের একটি ঘোড়ার মত দানব যা  ঘোড়া এবং মানুষের উপাদান সংযোগে তৈরি। এর উৎপত্তি হয়েছে নর্স পুরাণ থেকে এবং এটি স্কটল্যান্ডের উত্তর দ্বীপপুঞ্জ এর সকল দানব থেকে সবচেয়ে ভয়ংকর। নামের নুক অংশটি ওল্ড নিকের নিক এর সাথে সম্পর্কিত, যা খ্রিস্টীয় শয়তানের একটি নাম। নুক্লাভির শ্বাসকে মনে করা হত শস্যের তাজা ভাব হারানো এবং গৃহপালিত পশুর রোগের কারণ হিসেবে এবং ভুমিতে একে দায়ী করা হত খরা ও মহামারীর জন্য যদিও এটি আগের থেকেই সমুদ্র-অধিষ্ঠাতা।
একজন দ্বীপবাসী যিনি এর সাথে দেখা হওয়ার দাবি করেন তিনি একটি নুক্লাভির চেহারার বর্ণনা করেন। তবে একেকজন একেকভাবে এর চেহারার বর্ণনা করেন। অন্যান্য সমুদ্রের দ্বৈত্বের অনুরূপ এটিও মিঠাপানি সহ্য করতে পারে না, তাই যারা এর দ্বারা প্রভাবিত হচ্ছে এর থেকে বাঁচার জন্য শুধুমাত্র নদী অথবা ঝর্না পার হতে হবে। গ্রীষ্মকালে নুক্লাভিকে একজন অতি পুরনো অরকেডিও আত্মা সমুদ্রের মিথার দ্বারা আবদ্ধ করে রাখা হয় এবং তিনিই একমাত্র এটিকে নিয়ন্ত্রণ করতে পারেন।
অরকেডিও লোককাহিনীতে খুব মজবুত স্ক্যান্ডিনেভিয়ান প্রভাব ছিল এবং নুক্লাভি হয়তোবা হতে পারে শেল্টিক পুরাণের পানি ঘোড়া এবং নর্স মানুষের সংযুক্ত রূপ। অন্যান্য অমঙ্গলকারী সত্ত্বা যেমন কেলপি এর অনুরূপ এটি সম্ভবত পুরনো সময়ে দ্বীপবাসীদের এমন ব্যাখ্যা দিয়েছিল যা ভিন্ন ভাবে বোঝা যায় নি।
শব্দতত্ত্ব
১৯ শতকের শেষের দিকে লোককাহিনী লিপিবদ্ধ করার উত্থান দেখা যায় তবে লিপিবদ্ধকারিরা অধারাবাহিক বানান এবং প্রায়ই ইংরেজি শব্দ ব্যবহার করেছিলেন যার কারণে একই সত্ত্বাকে বিভিন্ন নাম দেয়া হতে পারে।নুক্লাভি শব্দটি এসেছে অরকেডিও knoggelvi থেকে, এবং অর্কনিতে বসবাসকারী ও ১৯ শতকের লোককাহিনীবিদ ওয়াল্টার ট্রেইল ডেনিসনের মতে যার অর্থ "সমুদ্রের শয়তান "। একই দানবকে শেটল্যান্ডে মুকেলেভি বলা হয় যেখানে একে ধরা হত সমুদ্রের খারাপ বিশ্বাস অথবা সমুদ্রের শয়তান হিসেবে। ১৯ শতকের প্রথমদিকের সেমুএল হিবারট নামক একজন প্রত্নতাত্ত্বিক মনে করতেন  নুক্লাভির নুক সম্পর্কিত ওল্ড নিকের নিকের সাথে, একটি নাম যা খ্রিস্টীয় বিশ্বাসে শয়তানের নাম হিসেবে দেয়া হয় এবং ল্যাটিন নেকারে (necare) যার অর্থ হত্যা করা।
বর্ণনা এবং সাধারণ বৈশিষ্ট্য
১৬ শতকে জো বেনের ল্যাটিন লেখাতে অরকেডিও পুরানের দানবের গল্প লিপিবদ্ধ হয়, যিনি হয়তোবা স্ট্রন্সের অর্কনি দ্বীপপুঞ্জের বর্ণনা দিতে গিয়ে নুক্লাভিকেই নির্দেশ করেছেন। ডেনিসন অর্কনির ঐতিহ্যবাহী গল্পের বেশীরভাগ তথ্য লিপিবদ্ধ করেন তবে একটি মাত্রা পর্যন্ত যেখানে আবেগপূর্ণ এবং সূক্ষ্মভাবে গল্পের উপাদান পরিবর্তন করেন একে গদ্যে রূপান্তর করার সময়।
নুক্লাভি একটি পৌরাণিক সমুদ্রের জীব যাকে ভুমিতে দেখা যায় ঘোড়ার মত দানব হিসেবে। লেখক ও লোককাহিনীবিদ আরনেস্ট মারভিক একে নরওয়েজিয়ান নক্ক, শেটল্যান্ডএর নাগল এবং কেলপি এর অনুরূপ মনে করেন। একটি অনন্য এবং একাকি জীব যার মধ্যে প্রচণ্ড খারাপ শক্তি বিরাজ করে, এর খারাপ আচরণ পুরো দ্বীপের ঘটনাকে প্রভাবিত করে। দ্বীপবাসীরা এই জীবের কারণে ভয়ংকর ভীত ছিল এবং তারা সাথে সাথে প্রার্থনা ব্যতীত এর নাম নিত না। একে প্রায়ই তীরের কাছাকাছি পাওয়া যেত তবে বৃষ্টি হলে কখনো তীরে উঠতোনা।
নুক্লাভি সমুদ্রে অবস্থানকালে কিরূপ আকৃতি ধারণ করতো তা কোন গল্পই বর্ণনা করতে পারে না, তবে ভূমিতে এর আকৃতি চিত্রের মাধ্যমে বর্ণিত হয়েছে। একজন দ্বীপবাসী, তাম্মাস দাবি করেন তিনি এই পশুর সাথে দেখা হয়ে যাওয়ার পরও বেচে আছেন এবং অনেক প্রলুব্ধ করার পর অনিচ্ছাকৃত ভাবে ডেনিসন যিনিই প্রথম এই দ্বৈত্বের সম্মুখে দেখার বর্ণনা করেন। তাম্মাস এর মতে নুক্লাভির একটি মানুষের ধড় যা ঘোড়ার পিছনের অংশের সাথে যুক্ত থাকে এমনভাবে যেন একে অশ্বারোহী মনে হয়।পুরুষ ধড়ের কোন পা নেই তবে এর হাত ঘোড়ার উপরের অংশ থেকে ভূমি পর্যন্ত পৌছাতে পারে এবং এর পা গুলো পাখনার মত অঙ্গ।ধড়ের একটি বড় মাথা আছে সম্ভবত প্রস্থ – যা সামনে পিছনে নড়তে সক্ষম।তাম্মাস যে দ্বৈতের কথা বর্ণনা করেন তার দুটি মাথা আছে; ঘোড়ার মত মাথার একটি বিশাল আকৃতির খোলা মুখ আছে যেখান থকে গন্ধ যুক্ত বিষাক্ত বাষ্প বের হয় এবং একটি আগুনের মত জ্বলজ্বল কৃত বিশাল চোখ। একটি বিশেষ ভয়াবহ বর্ণনা হচ্ছে নুক্লাভির কোন চামরা নেই;হলুদ শিরার মাঝে কালো রক্তের পথ  এবং বর্ণহীন ও শক্তিশালী পেশিকে দেখা যায় স্পন্দিত মাংস পিণ্ডের মত।অন্যান্য বর্ণনা দাবি করে এটি নরাশ্বের অনুরূপ; যাইহোক সুক্ষভাবে দানবের বর্ণনা গুলো বিভিন্ন ধরনের। ট্রেইল ডেনিসন শুধুমাত্র একটি মাথার কথা বর্ণনা করেন যার মুখটি শুকরের মত। মারভিকও শুধুমাত্র একটি মাথা ও একটি লাল চোখের কথা উল্লেখ করেন এবং তিনি তাম্মাসের বর্ণনা থেকে যেমন  "তিমির মত" মুখের বৈশিষ্ট্য ধার করেন।
নুক্লাভির শ্বাস কে মনে করা হত শস্যের তাজা ভাব হারানো এবং গৃহপালিত পশুর রোগের কারণ হিসেবে এবং ভুমিতে একে দায়ী করা হত খরা ও মহামারীর জন্য। সমুদ্রের আগাছা পুরিয়ে যা কেলপ নামে পরিচিত তা ১৭৭২ সালে স্ট্রনসে থেকে শুরু হয়। – সোডা অ্যাশ – একটি ক্ষারীয় পদার্থ যা অম্লীয় মাটি সংশোধন করার জন্য ব্যবহার করা হয়, যদিও যতই সময় যেতে থাকে ততই  সাবান ও কাচ শিল্পে এর ব্যাবসায়িক গুরুত্ব বাড়তে থাকে। এই প্রক্রিয়ায়ে নির্গত ঝাঁঝালো ধোয়া নুক্লাভির রোষের উদ্রেক ঘটায় বলে বিশ্বাস করা হয়, যার ফলাফল হচ্ছে প্লেগ এর বীভৎস তাণ্ডব, গৃহ পালিত পশুর মৃত্যু এবং ফসলের ব্যাপক ধ্বংস সাধন। বলা হয়ে থাকে যে নুক্লাভি মরতাশিন নামক মরনব্যাধির মাধ্যমে  স্ট্রনসের ঘোড়াকে সংক্রমিত করে, সমুদ্র আগাছা পুড়ানোর কারণে দ্বীপবাসীদের উপর ক্রোধ এবং প্রতিশোধের পরিমাণ দেখানর জন্য সঙ্ক্রমণটি শিল্পের সাথে জড়িত অন্যান্য দ্বীপেও ছড়িয়ে পরে।  এই জীবটিকে বেশি সময় ধরে অস্বাভাবিকভাবে কম বৃষ্টিপাতের জন্য দোষারোপ করা হয় যার ফলে পানি স্বল্পতা এবং খারাপ ফলন দেখা যায়।
বন্দী অবস্থা
কোন ক্ষতিপূরণমূলক বৈশিষ্ট্য ছাড়া নুক্লাভি হচ্ছে স্কটিশ দ্বীপপুঞ্জের মধ্যে এবং আশেপাশে মধ্যে সবচাইতে অমঙ্গল্কারি সত্ত্বা। একমাত্র আত্মা যা এটিকে নিয়ন্ত্রণ করতে পারে তা হচ্ছে সমুদ্রের মিথার, অরকেডিও পুরাণের একটি আত্মা যা নুক্লাভিকে গ্রীষ্মকালে বন্দী করে রাখে।  সাধারণত অন্যান্য পৌরাণিক সমুদ্র দৈত্যের অনুরূপ কেলপি এবং শেটল্যান্ডের নাগল ছাড়া এটি মিঠা পানি মাড়িয়ে যেতে পারে না, তাই যাদেরকে এটি তারা করছে তারা শুধু মাত্র একটি ঝর্না পার করলেই তা থেকে বাঁচতে পারবে।  তাম্মাস নুক্লাভি থেকে পালাতে সক্ষম হয় যখন সে অসাবধানতা বসত পাশের হ্রদ থেকে পানি ছুরে মারে; এটি অল্প সময়ের জন্য দানবটিকে বিভ্রান্ত করে ফেলে যা তাম্মাসকে কাছের একটি মিঠা পানির খালের মাঝে ঝাপ দিয়ে অন্য পাশে যেতে সহায়তা করে।
উৎপত্তি
বহু বছর আগে থেকে যখন দ্বীপবাসীরা কোন একটি ঘটনার ব্যাখ্যা অন্য কিছুর মাধ্যমে করতে পারতেন না তখন অমঙ্গলকারী জীবের সাহায্যে তা ব্যাখ্যা করতেন; অনেক পুরনো কাল্পনিক কথা ও প্রাকৃতিক উপাদান পরিবর্তনশীল অর্কনি সমুদ্রের উপর ভিত্তি করে তৈরি হয়েছে। প্রতিষ্ঠিত অরকেডিও গল্প গুলো স্ক্যান্ডিনেভিয়ান পুরাণের ঐতিহ্যবাহী শেলটিক গল্পের মাধ্যমে প্রভাবিত হয়েছে, তাই মনে করা হয় নুক্লাভির শিকর আছে পৌরাণিক নর্সমানব এবং ঐতিহ্যবাহী শেলটিক পানির ঘোড়ার সংযুক্তকারী জীবের মাঝে।
তথ্যসূত্র
টীকা
উদ্ধৃতি
গ্রন্থবিবরণী
বিলিম্বি
বিলিম্বি বা বিলুম্বু অক্সিডেসি গোত্রের অন্তর্গত একটি উদ্ভিদ। বিলিম্বি কামরাঙ্গা গোত্রের ফল। এটি কামরাঙ্গার নিকট আত্মীয়। এর স্বাদও অনেকটা কামরাঙ্গার মতোই। শুধু স্বাদই নয় প্রজাতি, বিন্যাস, পরিবার, গুণ সবকিছুতেই কামরাঙ্গার নিকটাত্মীয় এই ফলটি। বাংলা নাম : বিলিম্বি। ইংরেজি নাম : Bilimb [বিলিম্বি]। বৈজ্ঞানিক নাম : Averrhoa bilimbi [এভারোয়া বিলিম্বি]। অন্যান্য নাম : বিলিম্বি, বিলিম্বি বিলিম্বির গাছ । বিলিম্বি ইংরেজিতে Cucumber tree বা Tree sorrel নামেও পরিচিত।
বিবরণ
বিলিম্বি দেখতে অনেকটা পটলের মতো, তবে আরো ছোট। ফল ৩-৬ সে.মি. পর্যন্ত বড় হয় এবং রং উজ্জ্বল, হালকা সবুজ। বিলিম্বি গাছে প্রচুর ফল আসে এবং ধরে খুবই অদ্ভুতভাবে। গাছের ডালে তো বটেই, কাণ্ড ঘিরেও ফল ধরে। গাছ খুব বেশি বড় হয় না, ৫-১০ মিটার পর্যন্ত উঁচু হয়। পাতাগুলো কামরাঙ্গার মতোই। । নিয়মিত পাতা ছেটে ও ডালপালা পানি দিয়ে ভিজিয়ে রাখলে সারা বছরই এ গাছ থেকে ফল পাওয়া যায়। গাছে বেশি ফুল ফোটে ফেব্রুয়ারিতে এবং মোটামুটি সারা বছরই ফল পাওয়া যায়। শীতকালে বিলিম্বি গাছের পাতা ঝরে পড়ে তবে বসন্তের আগমণে আবার নতুন কুঁড়ি ও পাতা গজাতে থাকে। একটি পূর্ণ গাছে বছরে প্রায় ৩০০ কেজি বিলিম্বির ফলন হয়।
বিস্তৃতি
এর উৎপত্তি সম্ভবতঃ ইন্দোনেশিয়ার মলুক্কাসে, তবে অনেক উদ্ভিদবিজ্ঞানীর মতে, বিলিম্বির উত্‍পত্তি ব্রাজিলে এবং পরে তা দক্ষিণ এশিয়ায় ছড়িয়ে পড়ে। এটি মূলতঃ উষ্ণ আবহাওয়ার উদ্ভিদ। ভারতের উষ্ণ আবহাওয়ায় বিলিম্বি খুব ভালো জন্মে। বিশেষ করে কেরালা, মহারাষ্ট্র, তামিল নাড়ু এবং গোয়ায় বিলিম্বি খুবই জনপ্রিয়। এই গাছটি ইন্দোনেশিয়া, ফিলিপাইন, শ্রীলঙ্কা, বাংলাদেশ, মায়ানমার প্রভৃতি দেশসহ দক্ষিণ-পূর্ব এশিয়ার অনেক দেশেই চাষ করা হয় অথবা আধ-বুনো অবস্থায় দেখতে পাওয়া যায়, এশিয়ায় সর্বোপ্রথম বিলিম্বির সন্ধান পাওয়া যায় ব্রাহ্মণবাড়িয়া জেলার নবীনগর থানা সদর প্রাচীন শাহ্শাহের বাড়ি অঞ্চলে ।
এশিয়ার বাইরে, গাছ জানজিবার মধ্যে চাষ করা হয়। ১৭৯৩ সালে বিলিম্বি টিমর থেকে জামাইকা চালু করা হয় এবং বেশ কিছু বছর পর, মধ্য ও দক্ষিণ আমেরিকা যেখানে এটি mimbro হিসাবে পরিচিত হয় সর্বত্র চাষ করা হয়।
ব্যবহারসমূহ
বাংলাদেশ, বিলিম্বি কাঁচা খাওয়া হয়। বিলিম্বি কামরাঙ্গার মতোই ঝাল-লবণ দিয়ে খেতে ভালো লাগে। ছোট মাছ ও ডালের সঙ্গে বিলিম্বিের জুড়ি নেই। ডাল বা মাংশতেও বিলিম্বি ব্যবহার করা যায়। তাছাড়া বিলিম্বি কামরাঙ্গার মতোই ঝাল লবণ দিয়ে খেতে ভালো লাগে। ফলের স্বাদ টক, পাকা বিলিম্বি দিয়ে আচার বা চাটনি তৈরি করা হয়। বিলিম্বি দিয়ে তৈরি চাটনি ও আচার খুবই মজাদার। এ ফলটি কাঁচা অবস্থায় খুব টক হলেও রান্নার পর বা চাটনি কিংবা আচার তৈরি করার পর টক থাকে না।
ফিলিপাইন, বিলিম্বি গাছ সেখানে সাধারণভাবে বাড়ির পিছনে অথবা উঠোনে পাওয়া যায়। ফল সাধারণত লবণ দিয়ে কাঁচা খাওয়া হয়। ফিলিপাইনে সাধারণ খাবারের টক ভাব আনার জন্য বিলিম্বি curried বা এই ধরনের sinigang এবং paksiw যোগ করা হয়। অসিদ্ধ বিলিম্বি সুস্বাদের জন্য ভাত ও কোস্টারিকা মধ্যে মটরশুটি সঙ্গে পরিবেশিত হয়। যেখানে গাছ সম্ভবত  ইস্ট, ইন, কখনও কখনও তরকারি যোগ করা হয়।
ইন্দোনেশিয়া, তেঁতুল বা টমেটোর বদলে, এটা কিছু খাবারের যোগ করা হয়। ইন্দোনেশিয়ায় এটা রোদে শুকিয়ে সংরক্ষিত হয়। মালয়েশিয়াতেও মিষ্টি জ্যাম তৈরিতে ব্যবহার করা হয়।
ভারতের কেরল ও ভাটকলে এটা আচার তৈরীর জন্য ব্যবহার করা হয় এবং মাছ তরকারি তৈরিতে, বিশেষ করে সার্ডিনের সঙ্গে একে ব্যবহার করা হয়। অন্যদিকে কর্ণাটক, মহারাষ্ট্র ও গোয়ায় এই ফল সাধারণত লবণ ও মসলা দিয়ে কাঁচা খাওয়া হয়। রোদে শুকনো বিলিম্বিকে আসামে সুনতি (sunti) বলা হয়। বিলিম্বি আসামেও sunti আসেনিজ রন্ধনপ্রণালী মধ্যে জনপ্রিয়। এটা আমের চাটনি বদলে ব্যবহৃত হয়।
সিসিলি, এটা প্রায়ই অনেক সেশেলয়েস ক্রয়েল ডিশ, বিশেষত মাছ খাবারের টাঙ্গি গন্ধ দিতে উপাদান হিসেবে ব্যবহৃত হয়। এছাড়াও, এটা প্রায়ই একটি হাঙ্গর মাংস থালা, satini Reken নামক (প্রায় সবসময়) ভাজা মাছ ব্যবহার করা হয়।
ঔষুধি গুনাগুণ
ফিলিপাইননে বিলিম্বির পাতা চুলকানি, ফোলা, বাত, মাম্পস বা চামড়া ফাটার জন্য পেস্ট হিসাবে ব্যবহার করা হয়। অন্যত্র বিলিম্বির পাতা বিষধর প্রাণীর কামড় থেকে নিরাময়ের জন্য ব্যবহার করে। যখন ফুল আধান জন্য গায়ক পক্ষী, ঠাণ্ডা, এবং কাশি ব্যবহার করা হয় পাতার আধান, একটি পরে জন্ম টনিক হিসেবে ব্যবহৃত হয়।
মালয়েশিয়াতে, তাজা বিলিম্বির পাতা যৌনরোগ রোগের চিকিৎসার জন্য ব্যবহৃত হয়।
ফরাসি গায়ানাতে, ফল থেকে তৈরি সিরাপ প্রদাহজনক ও চিকিৎসা করতে ব্যবহৃত হয়। তবে, ব্যবহারের কার্যকারিতা সম্পর্কে কোনো বৈজ্ঞানিক প্রমাণ নেই।
ভারতের তিরুবনন্তপুরম জেলার কিছু গ্রামে সালে বিলিম্বি ফল স্থূলতা নিয়ন্ত্রণের জন্য লোক ঔষধ ব্যবহার করা হতো। এইটা লিপিডহ্রাসকারক বৈশিষ্ট্যটি গবেষণা করার মতো।
বিলিম্বি অক্সালেট উচ্চ মাত্রা ধারণ করে। উচ্চ কলেস্টেরল চিকিৎসার জন্য কয়েক জন ক্রমাগত বিলিম্বি রস পান করেছেন; তারা বিলিম্বির অক্সালেট কারণে তীব্র কিডনির সমস্যায় পড়েন। স্থানীয় গণমাধ্যম, এই ব্যক্তিরা এই অভিসন্ধি যা পরীক্ষামূলক পশুদের মধ্যে সম্পন্ন গবেষণার আপ অভিনয় গ্রাসকারী মধ্যে অনুরোধ জানানো হয়েছে।
অন্যান্য ব্যবহার
মালয়েশিয়াতে, খুব আম্লিক বিলিম্বি ক্রিস ব্লেড পরিষ্কার করতে ব্যবহার করা হয়। ফিলিপাইননে, এটা প্রায়ই একটি বিকল্প দাগ উন্মুলয়িতা হিসাবে গ্রামে ব্যবহার করা হয়। বিলিম্বি রস (4.47 সম্পর্কে একটি pH এর এর সঙ্গে) একটি শীতল পানীয় জন্য ব্যবহার করা হয়। পরন্তু, ফল pickling দ্বারা সংরক্ষিত করা  হয়, যা তার অম্লতা হ্রাস করে। ফুল মাঝে মাঝে চিনি জন্য সংরক্ষিত হয়। ইন্দোনেশিয়াতে, তার লাল ফুল ঐতিহ্যগত টেক্সটাইল জন্য প্রাকৃতিক লাল ছোপানো এর একটি অঙ্গ হিসাবে চাওয়া হয়।
মোক্ষদা একাদশী
মোক্ষদা একাদশী (मोक्षदा एकादशी) হিন্দু পঞ্জিকার মাগশীর্ষ মাসের শুক্লপক্ষের একাদশতম দিন মোক্ষদা একাদশী নামে পরিচিত। যা বাংলা পঞ্জিকার অগ্রহায়ণ মাসে অনুষ্ঠিত হয়।
মোক্ষদা একাদশী একটি শুভ দিন যা পাপ থেকে মুক্তির জন্য এবং মৃত্যুর পরে মোক্ষ লাভের জন্য বিষ্ণুর উপাসনার জন্য নিবেদিত হয় । একাদশী গীতা জয়ন্তীর মতো একই দিনে পালিত হয়, যেদিন কৃষ্ণ পাণ্ডব রাজকুমার অর্জুনকে ভগবদ্গীতার পবিত্র উপদেশ দিয়েছিলেন, যা হিন্দু ইতিহাস গ্রন্থ মহাভারতে বর্ণিত হয়েছে।
ব্রতকথা
মোক্ষদা একাদশী সম্পর্কে ব্রহ্মাণ্ড পুরাণ এবং পদ্ম পুরাণে পাণ্ডব রাজা যুধিষ্ঠিরের কাছে ভগবান কৃষ্ণ বর্ণনা করেছেন । একবার, বৈখনাস নামক একজন সাধু রাজা চম্পাক নগরে সম্পূর্ণ মমতায় রাজত্ব করেছিলেন, প্রজাদেরকে নিজের সন্তানের মতো আচরণ করেছিলেন। তাঁর প্রজারা বৈষ্ণব সম্প্রদায়ের অন্তর্গত এবং বৈদিক জ্ঞানে অত্যন্ত পাণ্ডিত ছিলেন । একবার রাতে, রাজা একটি স্বপ্ন দেখেছিলেন, যেখানে তিনি যম দ্বারা শাসিত নরকে তার পূর্বপুরুষদের যন্ত্রণা ভোগ করতে দেখেছিলেন। মৃত্যুর দেবতা, যিনি তাদের মুক্ত করার জন্য রাজার কাছে অনুরোধ করেছিলেন। রাজা অত্যন্ত ব্যথিত হলেন এবং পরের দিন তাঁর পরিষদের ব্রাহ্মণদের কাছে এই দুঃস্বপ্নের কথা বললেন। কীভাবে তার মৃত পিতা এবং তার পূর্বপুরুষদের নরকের অত্যাচার থেকে মুক্ত করা যায় এবং তাদের মোক্ষ প্রদান করা যায় সে সম্পর্কে তিনি তাদের পরামর্শ চেয়েছিলেন । পরিষদ রাজাকে সর্বজ্ঞ সাধক পার্বত মুনির (পর্বতের ঋষি) কাছে যাওয়ার পরামর্শ দেয়। ঋষি ধ্যান করে রাজার পিতার নারকীয় অত্যাচারের কারণ খুঁজে পেলেন। তিনি বলেছিলেন যে তার বাবা তার স্ত্রীর ডিম্বস্ফোটনের সময় তার যৌন কর্তব্য পালন না করার পাপ করেছিলেন, পরিবর্তে একটি গ্রামে যাওয়ার জন্য বেছে নিয়েছিলেন। পরিস্থিতি সংশোধনের সমাধান হিসেবে ঋষি রাজাকে মোক্ষদা একাদশীর দিন ব্রত পালনের পরামর্শ দেন। মোক্ষ একাদশীতে, রাজা তার স্ত্রী, সন্তান এবং আত্মীয়দের সাথে পূর্ণ বিশ্বাস ও ভক্তি সহকারে ব্রত পালন করেন। রাজার ধর্মীয় যোগ্যতা (ব্রত থেকে প্রাপ্ত) স্বর্গের দেবগণকে খুশি করেছিল, যারা রাজারপিতাকে তাদের স্বর্গে নিয়ে গিয়েছিল। মোক্ষদা একাদশীকে চিন্তামণির সাথে তুলনা করা হয়, যে রত্ন সমস্ত ইচ্ছা পূরণ করে। বিশেষ যোগ্যতা ব্রত দ্বারা অর্জিত হয় বলে বলা হয়, যার দ্বারা কেউ নরক থেকে স্বর্গে উন্নীত হতে পারে বা নিজে মোক্ষ লাভ করতে পারে।
একাদশী পূজা বিধি
একাদশী তিথির দিন ভগবান বিষ্ণুর বিধিবিধানের সঙ্গে পুজো করা হয়। মনে করা হয় যে এরকম করলে যেকোন রকম মনস্কামনা পূর্ণ হয়। সকালবেলায় স্নান করে শুদ্ধ বসনে দীপ জ্বালিয়ে ভগবান বিষ্ণুর গঙ্গা জল দিয়ে অভিষেক করতে হবে। ভগবান বিষ্ণুকে ফুল এবং তুলসী অর্পণ করতে হবে। সম্ভব হলে এই দিন ব্রত রাখা উচিত। পূজা শেষে ভগবানের আরতি করতে হবে।
বিশেষভাবে খেয়াল রাখতে হবে যে, ভগবানকে শুধু সাত্বিক জিনিসের ভোগ দেওয়া উচিত। ভগবান বিষ্ণুর ভোগে অবশ্যই তুলসী পাতা দিতে হবে। মনে করা হয় যে বিনা তুলসিতে ভগবান বিষ্ণু কোনদিনই ভোগ গ্রহণ করেন না। এইদিন ভগবান বিষ্ণুর সাথে মা লক্ষ্মীরও পুজো করা উচিত এবং এই দিন যত বেশি সম্ভব ভগবানের ধ্যান করা উচিত। এই উপবাসে বিষ্ণু সহস্রনাম পাঠ করলে কাঙ্খিত ফল পাওয়া যায়, এর পাশাপাশি রাত জেগে ভগবান বিষ্ণুকে স্মরণ করা উচিত।মোক্ষদা একাদশীর উপবাস পালন করলে ভগবান বিষ্ণু ও মা লক্ষ্মীর আশীর্বাদ পাওয়া যায়। এছাড়াও, এই দিনে দান করলে বহুগুণ পুণ্য হয়।
বৃষ্টির পানি সংগ্রহ
থাম্ব|বৃষ্টির পানি সংগ্রহ ও সংরক্ষণ মন্টারে ইনস্টিটিউট অব টেকনোলজি এবং উচ্চ শিক্ষা, [[মেক্সিকো সিটি, মেক্সিকো।]] বৃষ্টির পানি সংগ্রহ হচ্ছে একটি পদ্ধতি যার মাধ্যমে পুনরায় কাজে লাগানোর জন্য বৃষ্টির পানি আহরণ করা হয়। বৃষ্টির পানি নদী বা ছাদ থেকে আহরণ করা হয়, এবং অনেক জায়গায় আহরণ করা জল গভীর কূয়া বা আধারে জমানো হয়। কখনো কখনো জল আহরণ করা হয় ছাকনির মাধ্যমে শিশির বা কুয়াশা থেকে। এই জল  ব্যবহার করা হয় বাগান, গবাদি পশু, কৃষি কাজ, সঠিক শোধনের মাধ্যমে পান করার কাজে ও বাড়ীর অভ্যন্তরীণ তাপের কাজে, এবং দীর্ঘমেয়াদী সংরক্ষণের কাজে। বৃষ্টির
বৃষ্টির পানি সংগ্রহ বাড়ির গৃহস্তালি কাজের জন্য প্রয়োজনীয় পানি সংগ্রহের সবচেয়ে সাধারণ ও পুরাতন পদ্ধতি।
সুবিধাসমূহ
বৃষ্টির জল সংগ্রহ দেয় কোন এলাকায় জল সঙ্কটের সময় একটি স্বনির্ভর পানি সরবরাহ ব্যবস্থা এবং উন্নত বিশ্বে এটা মূল জল  সরবরাহ ব্যবস্থার সম্পূরক হিসেবে কাজ করে। এই পদ্ধতি খড়ার সময় জল  সরবরাহ করে, নিচু এলাকায় বন্যা হ্রাস করে এবং কূপের পানির চাহিদা হ্রাস করে। এছাড়া এটা পানযোগ্য পানির ব্যবস্থা করে, কারণ বৃষ্টির পানিতে কোনো লবণাক্ততা নেই। শহরে বৃষ্টির পানি সংরক্ষণ ব্যবস্থা অনেক সুবিধা দেয় যেমন, পানি সর্বরাহ ও বর্জ্য জলে পরিষ্কার পানির চাহিদা কমায়, নর্দমায় বরষার পানির সৃষ্টি কম হয়, এবং উপচে পড়া বর্ষার পানির দ্বারা পরিষ্কার পানির দূষণ কমায়।
অনেকগুলি গবেষণা বৃষ্টির পানি সংগ্রহের খরচ ও পরিবেশগত সুবিধার উপর দৃষ্টিপাত করে।
কৃষি কাজে বৃষ্টির পানি সংগ্রহের সুবিধা জানতে আরো জ্ঞানের প্রয়োজন আছে। অনেক দেশ, বিশেষ করে খরা কবলিত এলাকায় বৃষ্টির পানি সংরক্ষণ একটি সস্তা এবং নির্ভরযোগ্য উৎস। শুষ্ক পরিবেশে কৃষি কাজ উন্নত করতে মাটির কিনারায় শৈলশিরা নির্মান করা হয় বৃষ্টির পানি ধরে রাখার জন্য। এমনকি যখন খুব কম বৃষ্টিপাত হয়, তখনো শস্য ফলানোর জন্য পর্যাপ্ত পরিমাণে পানি আহরণ করা হয়। পানি ছাদ থেকে সংগ্রহ করা যেতে পারে, কিংবা বাঁধ এবং পুকুর নির্মাণ করা যেতে পারে প্রচুর পরিমাণে পানি ধরে রাখতে যাতে করে কম বৃষ্টিপাতের সময়ও ফসল ফলানোর জন্য পর্যাপ্ত পরিমাণে পানির সরবরাহ থাকে।
গুণাগুণ
জমা হওয়া সংক্রামক উল্লেখযোগ্যভাবে কমে যায় প্রাথমিকভাবে উপচে পড়া পানি সরিয়ে দেয়ার ফলে। উন্নতমানের ভাসমান প্রণালী ব্যবহার করে ট্যাঙ্কের নিচের পরিবর্তে উপর থেকে পানি আহরণ এবং সারিবদ্ধ ট্যাঙ্ক ব্যবহারের মাধ্যমে পানির গুণাগুণ উন্নত করা যায় পূর্ব পরিশোধন একটি স্বাভাবিক প্রক্রিয়া যা ব্যবহার ক’রে ট্যাঙ্কের ভিতরে যাতে কোন বড় ধরনের তলানি না জমা হয় তা নিশ্চিত করা যায়। পানি স্বাস্থ্যসম্মত রাখার জন্য পূর্ব পরিশোধন প্রণালী একটি গুরুতবপূর্ণ পদ্ধতি।
ধারণাসঙ্গতভাবে পানি সরবরাহ ব্যবস্থা ব্যবহার্য পানির সমতুল্য হতে হবে। কিন্তু, বেশীরভাগ উন্নয়নশীল দেশে উন্নতমানের পানযোগ্য পানি ধোয়ার কাজে ব্যবহৃত হয়। এর কারণে অনেক টাকা ও পরিশ্রম অপচয় হয় এবং পরিবেশের উপর প্রভাব ফেলে। একটি কার্যকর পানি সরবরাহ ব্যবস্থায় ব্যবহার করতে হবে বৃষ্টির পানি যা পরিশোধনের মাধ্যমে কাপড় ধোয়া, শৌচাগার ও সেচ কাজে ব্যবহৃত হতে পারে।
পদ্ধতি সংস্থাপন
বৃষ্টির পানি সংগ্রহ পদ্ধতি একটি খুব সাধারণ অথবা অত্যাধুনিক হতে পারে। বৃষ্টির পানি সংরক্ষণ পদ্ধতি আসলে কোন প্রযুক্তিগত ব্যবস্থা নয়, এটি একটি চৌবাচ্চা ব্যবস্থা কারণ দালানের সবগুলো পানির কল ভূগর্ভস্থ পানির ট্যাঙ্কের সাথে সংযুক্ত।
ব্যবস্থাগুলির আকার চাহিদার উপর নির্ভর ক’রে নির্ধারণ করা হয় যেহেতু এটা প্রতিদিন পানি সরবরাহের জন্য পর্যাপ্ত আকারের হ’তে হবে। বিশেষ করে, পানি ধরার স্থান, যেমন ছাদ, পর্যাপ্ত আকারের হ’তে হবে সঠিক পানি প্রবাহ বজায় রাখতে। পানি ধারণের ট্যাঙ্কটিও পর্যাপ্ত আকারের হতে হবে।
নিম্নমানের পদ্ধতিতে নিম্নমানের প্রণালী ব্যবহার করা হয়। ছাদ অথবা মাটি থেকে পানি সংগ্রহ এবং মাটিতে সিক্ত পানি পাম্প ক’রে জলাধারে নিয়ে যাওয়া হয়।
পানি সংরক্ষণ ব্যবস্থা নির্মাণের আগে ডিজিটাল পদ্ধতি ব্যবহার করা উচিত। যেমন, বৃষ্টির পানি আহরণের জিআইএস ম্যাপ ব্যবহারের মাধ্যমে নির্ণয় করা যেতে পারে কোন এলাকায় আহরণের জন্য পর্যাপ্ত বৃষ্টি হয় কিনা। কিংবা Rain is Gain যন্ত্র ব্যবহারের মাধ্যমে কোন এলাকার পানির চাহিদা সঠিকভাবে নির্ধারণ করা যায়। এসব যন্ত্র পানি সংরক্ষণ ব্যবস্থা নির্মাণের সময় টাকা ও সময় বাঁচাতে পারে।
জীবনচক্র পরিমাপঃ পরিবেশের নকশা
সমসাময়িক পদ্ধতিগুলির জন্য প্রয়োজন অর্থনৈতিক, প্রযুক্তিগত এবং পরিবেশগত কার্যকারিতা নির্ণয় করা জীবনচক্র পরিমাপ একটি পদ্ধতি যা ব্যবহার করা হয় ব্যবস্থার পরিবেশগত প্রভাব শুরু থেকে শেষ পর্যন্ত নির্ণয় করা। ডেভকোটা এই ধরনের একটি পদ্ধতি আবিষ্কার করেন যাতে দেখা যায় যে দালানের নকশা, ও ক্রিয়া পদ্ধতিটির পরিবেশগত কর্মক্ষমতায় একটি গুরুত্বপূর্ণো ভূমিকা পালন করে। EEAST মডেল গ্রীনহাউজ গ্যাস নিঃসরণ এবং সেই পদ্ধতির সম্পূর্ণ খরচ নির্ণয় করে থাক।
পানি সংরক্ষণ ব্যবস্থার কার্যক্ষমতার দিকটি আলোচনার জন্য একটি নতুন পদ্ধতি আবিষ্কার করা হয় যার মাধ্যমে নির্ধারণ করা হয় শৌচাগারের কাজে বৃষ্টির পানি সংরক্ষণে পরিবেশগত প্রভাব। এতে দেখা যায় যে পরিবেশগত নিঃসরণের খরচ অনেকাংশে কমানো সম্ভব যদি দালানগুলি আলাদাভাবে না হয়ে একটি সম্মিলিত নেটওয়ার্কের আওতায় থাকে।
বিশুদ্ধ পানিতে প্লাবিত বনের মাধ্যমে বৃষ্টির পানি সংগ্রহ
বিশুদ্ধ পানিতে প্লাবিত বনের মাধ্যমে বৃষ্টির পানি সংগ্রহ সম্ভব, এতে প্লাবিত জমি থেকে আয়ের অপচয় হয় না। বৃষ্টির পানি সংগ্রহের মূল লক্ষ্য হচ্ছে স্থানীয়ভাবে লভ্য বৃষ্টির পানির দ্বারা সারা বছরের পানির চাহিদা খুব কম খরচে পূরণ করা। এর মাধ্যমে ঘরোয়া, শিল্পসংক্রান্ত ও সেচ কাজে বিশুদ্ধ পানির ব্যবস্থা করা যাবে।
সৌর প্যানেলের মাধ্যমে বৃষ্টির পানি সংগ্রহ
জনাকীর্ণ এলাকায় বিশুদ্ধ পানির উৎস ক্রমেই দুঃষ্প্রাপ্য ও ব্যয়বহুল হয়ে পড়ছে। সৌর শক্তি ছাড়াও বৃষ্টির পানি যে কোন যায়গার জন্য একটি নবীকরণযোগ্য সম্পদ। বিশ্বের বিভিন্ন স্থান বিশাল আকৃতির সৌর প্যানেল দিয়ে ঢেকে ফেলা হচ্ছে। এই সৌর প্যানেলে পড়া বৃষ্টির পানি আহরণ করা যেতে পারে এবং সুষ্ঠ নিষ্কাশনের মাধ্যমে এটাকে পানোপযোগ্য করা যেতে পারে। সৌর প্যানেল একটি সহজ এবং সস্তা উপায় বৃষ্টির পানিকে পানযোগ্য বোতলজাত পানিতে রূপান্তরিত করতে।
নতুন কিছু উপায়
রেইন সসার একটি উলটানো ছাতা সদৃশ বস্তু যা দিয়ে আকাশ থেকে পড়া বৃষ্টির পানি আহরণ করা যায়। এই পদ্ধতিটি পানি বিশাক্ত হওয়ার সম্ভাবনা কমায় এবং এটা উন্নয়নশীল দেশের জন্য বৃষ্টির পানি আহরণের একটি ভাল উপায়। এছাড়া এর মাধ্যমে বৃষ্টির পানি বাগানের কাজে বা ছোট জায়গায় চাষের কাজে ব্যবহার করা যেতে পারে।
গ্রোসিস ওয়াটারবক্স নামে একটি ডাচ উদ্ভাবন শিশিরকণা ও বৃষ্টি থেকে পানি আহরণের মাধ্যমে তা গাছ ফলানোর কাজে ব্যবহার করা যায়।
সাধারণতঃ জলপ্রবাহের উপর দিয়ে চেক ড্যাম নির্মাণ করা হয় মাটির পানি চুইয়ে নিচের স্তরে পড়ার জন্য। কৃত্রিম উপায়ে পানি চুইয়ে পড়া অনেকাংশেই উন্নত করা সম্ভব। এর ফলে শুষ্ক মৌসুমে পানি ব্যবহারের জন্য স্থানীয় ভূগর্ভস্থ জলস্তর (aquifer) খুব দ্রুত রিচার্জ করা সম্ভব।
ইতিহাস
তৃতীয় খৃষ্টপূর্বের কোন এক সময় বালোচিস্তান (এখন পাকিস্তান, আফগানিস্তান ও ইরানে অবস্থিত), এবং ভারতের কুচ প্রদেশের কৃষক সম্প্রদায় বৃষ্টির পানি সংরক্ষণ ব্যবস্থা ব্যবহার করেন কৃষি কাজ ও অন্যান্য কাজে। প্রাচীন তামিলনাড়ুতে চোল সাম্রাজ্যের রাজারা বৃষ্টির পানি সংরক্ষণ ব্যবহার করেন। ভারতের বালাগানপতি নগরের বৃহদেশ্বর মন্দিরের পানি শিব গঙ্গা ট্যাঙ্কে জমানো হতো। চোলা রাজ্যের শেষের দিকে (১০১১-১০৩৭ খৃষ্টপূর্ব) তামিল নাড়ুর কাড্ডালোর জেলায় পান এবং সেচ কাজে ব্যবহারের পানির জন্য ভিরানাম ট্যাঙ্ক নির্মাণ করা হয়। ভিরানাম ট্যাঙ্কটির দৈর্ঘ্য ১৬ কিলোমিটার এবং এর ধারণ ক্ষমতা ১,৪৬৫,০০০,০০০ কিউবিক ফিট।
যদিও শতাব্দি ধরা অজানা ছিল, ইতালির ভেনিস নগরি বৃষ্টির পানি সংরক্ষণের উপর নির্ভর করত। ভেনিসের চারিদিকে যে উপহ্রদটি রয়েছে, তার পানি লবণাক্ত এবং পানোপযোগী নয়। ভেনিসের প্রাচীন অধিবাসীরা বৃষ্টির পানি সংরক্ষণের একটি ব্যবস্থা শুরু করেন যা নির্ভর করত কৃত্রিমভাবে তৈরী কূপের উপর। পানি বিশষভাবে তৈরী পাথরের মেঝে দিয়ে চুইয়ে পড়ত তারপর তা বালির একটি স্তরের মাধ্যমে ছাঁকা হয়ে কূপের নিচে জমা হত। পরে, যখন ভেনিস দেশের মূল অংশে ভূমি অধিগ্রহণ করে তখন তারা নৌকার মাধ্যমে নদী থেকে পানি আনা শুরু করে। কিন্তু, কূপগুলো তখনও কার্যকর ছিল, বিশেষ করে যুদ্ধের সময় যখন দেশের মূল অংশের পানি সরবরাহ শত্রুরা বন্ধ করে দিত।
কানাডা
কানাডার অনেক নাগরিকই কাপড় ধোয়া, সেচ ও বাথরুমে ব্যবহারের জন্য বৃষ্টির পানি সংগ্রহ পদ্ধতি ব্যবহার করছে। ২০০০ সালের পর থেকে কিছু আইন পরিবর্তনের কারণে এখন বৃষ্টির পানি সংরক্ষণ ব্যবস্থা ব্যবহার করা অনেক সহজ হয়েছে।
ভারত
ভারতের অন্ধ্রপ্রদেশে ভূগর্ভস্ত পানির ছকে পানি ভূমি থেকে সাধারণতঃ ৭ মিটার নিচে থাকে। বৃষ্টির পানি সংগ্রহ ব্যবস্থার মাধ্যমে যদি বৃষ্টির মৌসুমে এই ছকটি ৪ মিটার বাড়ানো যায়, তাহলে সারা বছর কোন সমস্যা ছাড়াই ভূগর্ভস্ত পানি দিয়ে ফসল ফলানো সম্ভব হয়।
ইসরায়েল
ইসরায়েলে সাউথওয়েস্ট সেন্টার ফর দ্য স্টাডি অব হাসপাতাল এন্ড হেলথ কেয়ার সিস্টেমস এবং রোটারি ইন্টারন্যাশনাল যৌথভাবে দেশজুড়ে বৃষ্টির পানি সংরক্ষণের একটি মডেল প্রোগ্রাম চালু করছে। লোদ, ইযরায়েলে সর্বপ্রথম বৃষ্টির পানি আহরণ ব্যবস্থা স্থাপন করা হয়। এই প্রজেক্টটির তৃতীয় ধাপে এটাকে হাইফা পর্যন্ত বর্ধিত করার পরিকল্পনা চলছে। স্কুলের শিশুদের বৃষ্টির পানি সংরক্ষণে সচেতন করার লক্ষ্যে প্রতিটি স্কুলে বৃষ্টির পানি সংরক্ষণ ব্যবস্থা স্থাপন করা হচ্ছে।
নিউজিল্যান্ড
যদিও নিউজিল্যান্ডের পশ্চিম ও দক্ষিণে প্রচুর বৃষ্টিপাত হয়, দেশের অন্যান্য অঞ্চলে বৃষ্টির পানি সংগ্রহ একটি স্বাভাবিক পদ্ধতি।
শ্রীলঙ্কা
শ্রীলঙ্কার গ্রামাঞ্চলে পান ও সেচ কাজের জন্য বৃষ্টির পানি সংগ্রহ একটি জনপ্রিয় পদ্ধতি। ২০০৭ সালে বৃষ্টির পানি সংরক্ষণে উৎসাহিত করার জন্য Urban Development Authority (Amendment) Act, No. 36 এর মাধ্যমে একটি আইন পাশ করা হয়। লঙ্কা রেইনওয়াটার হার্ভেস্টিং ফোরাম এই পদক্ষেপটির নেতৃত্ব দিচ্ছে।
দক্ষিণ আফ্রিকা
দক্ষিণ আফ্রিকা দক্ষিণ আফ্রিকার জল গবেষণা কমিশন বৃষ্টির পানি সংগ্রহের উপর গবেষণার জন্য সাহায্য করছে। শুষ্ক ও আর্দ্র অঞ্চলে গবেষণায় দেখা গেছে যে ছোট ছোট গর্ত খুঁড়ে বা ভেজা খড় পাতা ছোট খাটো ভাবে ফসল ফলানোর জন্য কার্যকরি।
অপ্রথাগত ব্যবস্থা
১৯৯২ সালে, আমেরিকান শিল্পী মাইকেল জোন্স ম্যাককিন নেব্রাস্কা অঙ্গরাজ্যের ওমাহা শহরে অবস্থিত সমসাময়িক শিল্পের জন্য বেমিস সেন্টারে একটি শিল্পকর্ম সৃষ্টি করেন যা ওমাহার আকাশে একটি রংধনুর সৃষ্টি করে। এর জন্য আহরণ করা হয় হাজার হাজার গ্যালন বৃষ্টির পানি এবং এগুলো জমানো হয় ১২,০০০ গ্যালনের ৬ টি ট্যাঙ্কে। পাঁচ মাসের এই প্রজেক্টটি ছিল আমেরিকার মধ্য-পশ্চিমাঞ্চলে একটি বড় বৃষ্টির পানি সংগ্রহের স্থান।
ডাইবেঞ্জোথায়োফিন
ডাইবেঞ্জোথায়োফিন (DBT) হল এমন একটি সালফার-ঘটিত জৈব যৌগ যাতে দুটি বেঞ্জিন বলয় একটি কেন্দ্রীয় থায়োফিন বলয়ের সঙ্গে যুক্ত। এটি একটি বর্ণহীন কঠিন পদার্থ যা রাসায়নিকভাবে অ্যান্থ্রাসিনের অনুরূপ। এই ত্রি-বলয়বিশিষ্ট হেটেরোসাইকেল এবং বিশেষ করে ইহার অ্যালকিল প্রতিস্থাপিত সঞ্জাত যৌগগুলি পেট্রোলিয়ামে র অপেক্ষাকৃত ভারী পৃথকাংশে ব্যাপকভাবে লভ্য।
সংশ্লেষণ এবং বিক্রিয়া
লিথিয়ামে র দ্বারা বিজারণের ফলে একটি C-S বন্ধন ছিন্ন হয়। S-জারণের ফলে জনিতৃ ডাইবেঞ্জোথায়োফিনের চেয়েও বেশি মুক্তিপ্রিয় সালফোন তৈরি হয়। বিউটাইল লিথিইয়ামের সংগে এই হেটেরোসাইকেলটি  4 ও 6 নং অবস্থানে.ধাপে ধাপে লিথিয়েশন ঘটায়।
হলমার্ক-সোনালী ব্যাংক ঋণ কেলেঙ্কারি
পটভূমি
১৯৭২ সালে, বাংলাদেশের স্বাধীনতা যুদ্ধের পর, সাবেক পূর্ব পাকিস্তানে অবস্থিত ন্যাশনাল ব্যাংক অফ পাকিস্তান, ব্যাংক অফ বাহাওয়ালপুর এবং প্রিমিয়ার ব্যাংক শাখাগুলির একীভূতকরণ ও জাতীয়করণের মাধ্যমে সোনালী ব্যাংক গঠিত হয়। এটি বাংলাদেশের বৃহত্তম রাষ্ট্রীয় মালিকানাধীন বাণিজ্যিক ব্যাংক।
ট্রান্সপারেন্সি ইন্টারন্যাশনালের দুর্নীতি উপলব্ধি সূচকের সবচেয়ে খারাপ চতুর্থাংশে পাবলিক সেক্টরের দুর্নীতির অনুভূত স্তর ক্রমাগতভাবে দেশটিকে রেখেছে। এই ব্যাপক দুর্নীতির একটি রূপ হল সরকারি খাতের ব্যাঙ্কগুলির ঊর্ধ্বতন কর্মকর্তারা সুসংযুক্ত প্রাইভেট কোম্পানিগুলিকে অযৌক্তিক ঋণ দিচ্ছেন৷ রাষ্ট্রীয় মালিকানাধীন ব্যাংকগুলো বেসরকারি খাতে মন্দ ঋণের প্রধান উদ্যোক্তা।
কচুয়া ইউনিয়ন, কচুয়া
কচুয়া ইউনিয়ন বাংলাদেশের খুলনা বিভাগের বাগেরহাট জেলার কচুয়া উপজেলার একটি ইউনিয়ন পরিষদ। এটি ২৬.০৬ কিমি২ (১০.০৬ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩০,৭৯০ জন।